钦定古今图书集成/方舆汇编/职方典/第1104卷 > 《本草》谓其补中下气
## 钦定古今图书集成/方舆汇编/职方典/第1104卷 > 《本草》谓其补中下气

苦荬菜　𦬊也。《诗》：“薄言采𦬊。” 一名云台菜。倭菜　一名生菜。可生食。有二种：香倭苦倭。浮藤菜　叶圆而厚，藤相纠缠，子紫黑色。俗呼蟳菜。

东风　：茎紫，宜肥肉作羹。左思《吴都赋》：“东风摇落” 是也。先春而生，故名东风。

蔊菜　：蔊音䍐，味辛。生深涧，不见日者佳。朱考亭诗：“小草有辣性，托根寒涧幽。” 即此也。龙岩平和皆有之。

石花　，生海礁上，性寒，夏日煮之成冻。

海苔　，绿色，如乱丝状，生海石上，可食。

鹧鸪菜　散碎花微黑。小儿腹中有虫，食之下出漳浦。

线菜　，生海中沙地上，其长如线，色微红。出漳浦。

“神黛　” 生海边泥泊上，叶苍蒨如黛。岁饥，和米作粥食之。出漳浦。

香蕈　《尔雅》曰：“中馗菌。” 郭注曰：“地蕈也。似盖，江东名为土菌。” 今俗呼为菰。明朝充贡。

果属

荔枝　：何家红，出漳州何氏，今仅传其名耳。龙眼　《南方草木状》曰：“树如荔枝，壳青黄色，形圆如弹丸，肉白带浆，一朵五、六十颗作穗。近有一蒂两实者，一大一小，大者差比荔枝小者如珠，中乃无核，谓之鸡抱子，种最贵。”

柑　闽中木奴，以漳为最。

橘　闽山朱橘，漳人通谓之柑。然橘皮松而稍薄，中瓣随手即开，浆之甜美亦稍逊，不分名者误也。又有四时橘，前生者红而后结者青，花果相见，亦谓之“公孙橘。”

柚　今漳州小溪产者，味甚甘。其最佳者为文旦，出长泰，其色白，味清香，风韵耐人，惟溪东种者为上。但其地所种不过数十树，移他处风味便减。又有桂花及后门猴相等种亦佳，然视文旦仙凡矣。近每岁官索甚苦，民有斫死其树者。甘蕉　俗名牙蕉，浦产者为青牙，最佳。靖产者为黄牙香，稍逊。大者为荆蕉，俗不甚重。

柿　柿为赤实果。又有一种色黄，去皮切食，俗名“浸柿。”

李　李：种颇多。漳产者有朱李、粉李、清水李、胭脂李，最佳者为“分仁李。”

杨梅　漳中有红、白二种。

佛手　，柑属。状如佛手，其指有屈者、有伸者，色最黄，中无肉，其味香。其无指而形圆长者，谓之“香柑。”

金橘　：其实小如弹，黄如金，漳人谓之“金枣” ，园中多种之。

菩提果　，花如冠蕤，叶似冬青，实似枇杷。出自西域，故名。

枇杷　《冬花实黄，四月熟》。

黄弹子　，实如弹丸，叶如山桂而香。又云：本出闽，越王登坛之侧，曰“王坛子。”

馀甘　大小如弹丸，初入口苦涩，咽之口中，乃更甜美。宋子京《方物赞》曰：“黄葩翠叶，圆实而泽，咀久还甘，或呼庵勒” ，盖本草谓庵摩勒，即此。橄榄　树耸枝高数丈，其子深秋方熟，味虽苦涩，咀之芬馥。小者名丁香，味最佳。

橙　：其味苦辛，作酢酱香美，盖独宜为和。今漳人又于槟榔中用之。其形圆，大于橘而香，皮厚而皱。张景阳《七命》曰：“𬊤以秋橙。”

杨桃　五月十月熟。谚曰：“杨桃无蹙，一岁三熟。” 其色青黄，核如枣核。《闽中记》曰：“生而五瓣，酢可食。”

倒黏子　状如乳头，倒黏于树。未熟色赤未涩，既熟色紫味甘。《齐民要术》曰：“多南子如指大，色紫味甘，与梅子相似，出晋安” ，即此种也。《兴化志》。

名丹黏子

多罗蜜　，种出外夷。皮如荔枝，房如石榴。其寔无数，中各有子，亦如荔枝。味甜酸，大如斗。生树身上，或树根浮出地上者，亦能结实，奇果也。檨　出台湾，近漳中，移植甚众。其实圆而稍长，味甜酸，食之可愈腹疾。

枇杷果　，树绝大。其生一苞三子。蒸熟之，如栗实，苞红而子黑。

薯藇　名“山药” ，刮磨入汤煮之，作块不散。此外有蜜薯、姜薯、熊掌薯，凡数种。

甘薯　：俗名番薯，其味甘甜。漳人初得此种，虑人之多种之也。绐曰：“食之多病。” 近年以来，其种遂盛。荒年赖此，救饥者众。《北户录》云：“去外皮，磨之曝干为粉。”

椎　榛之类，即柯子也。岁饥乃熟。《通志》曰：“似栗而绝小。”

个摩子　《通志》曰：“藤生附大木上，实成熟，外皮黄色，中有壳，裹肉如莲。煮而食之，或取充果，然非贵品也。”

椹　，张天锡曰：“桑椹甘香。” 谢公问“王甲比江东何果” ，云“是黄柑之流。”

落花生　，出西国，昔年无之，蔓生园中。花谢时，其心中有丝垂入地结实，故名。其根生者，一房可二三粒，俗以压油，其利甚溥。

凫茨　俗名勃荠。漳中产者不甚佳。

药属

黄精　产山谷中，其叶其茎皆类姜。

扶留藤　《南方草木状》曰：“槟榔以扶留藤、古贲灰并食，则滑美，下气消糓。今俗呼为蒌叶，婚姻皆用之。”

菖蒲　　　　、地黄　　　　、天门冬。

麦门冬　　　、茯苓　　　　、枸杞。

薯蓣　　　　、半夏　　　　、《枳实》。

桔梗　　　　、干姜　　　　、茱萸

黄蘗　　　　。郁金　　　　。菰蒌。

卷柏　　　　、缩砂　　　　、柴胡

苍耳　　　　、苦参　　　　、茵陈。

高良姜　　　、蘹香子　　　、小茴香。

射干　　　　、木贼　　　　、木通

薄荷　　　　、荆芥　　　　、葛根

牵牛子　　　稀莶　　　　、泽兰。

芎䓖　　　　艾　　　　　、天南星

花椒　　　　、益母草　　　、使君子。

香附子　　　、“决明子　　　” 、金樱子。

甘菊花　　　《香薷　　　　》《刘寄奴》

金银花　　　。吉钩藤　　　。木鳖子

《何首乌　　　》。《鹤虱　　　　》，《蛇床子》。

蓖麻子　　　、车前子　　　、《覆盆子》。

“五倍子　　　” 、“旋复花　　　” 、淡竹叶。

桑寄生　　　：桑白皮　　　、红花。

《千里》及　　　《骨碎补　　　》。蒴藋。

牛蒡子　　　、蒲公草　　　、皂荚

《羊蹄草　》：俗名“秃菜。”

木属

榕树　：其荫十丈，枝条既繁，叶又茂细，软根如藤垂下，渐渐及地，便生根节。或一株有根四、五处，而横枝及邻树即连理。王敬美曰：“多根，故易茂而难拔；不才，故寡伐而长寿。” 福州始多，故以名城。然至漳、泉间，更多而钜。

檺　《通志》曰：“可为栋宇，然久则腐蠹，远不及杉、漳。” 有檺林铺。

柯　是木奴树，南人用作船舫。

桄榔　《南方草木状》曰：“树似栟榈，皮中有屑如面。木性如竹，紫黑色，有文理。”

杜松　《通志》曰：“叶似杉而小，尖劲如刺，木似松而有文。”

加条　《闽中记》云：“其叶可用磨犀角、象牙。” 侧柏　，与他柏相类，然叶皆侧向而生。

抱木　：李济翁《资暇录》曰：“南土多水松，抱木蹙水沫，依松而成。松之赘疣浮绕其株，去水面三寸，其化征得松之气耳。”

甘藤　：《本草》一名感藤，一名甜藤。李济翁《资暇录》曰：“甘草非国老之药，南方藤名也。丛似蔷薇而无刺，枝草俱甜，故名。” 出在潮阳，而南漳亦有竹属。

木竹　：《海物异名记》：“灵寿木” ，即此也。《汉书》：“孔光年老，赐灵寿杖。”

筀竹　：《山经注》曰：“筀竹，大者围二尺，长四丈。” 杨用修曰：“石介诗：‘断霞半赭燕支木，零露偏留筀竹丛’。” 其竹又名防露，言其上密防露，下疏来风。慈竹　，吴筠曰：“慈竹生必内向，示不离本。” 任昉